ᱯᱟᱹᱨᱥᱤ, ᱪᱤᱠᱤ ᱟᱨ ᱨᱚᱱᱚᱲ

ᱯᱟᱹᱨᱥᱤ,ᱪᱤᱠᱤ ᱟᱨ ᱨᱚᱱᱚᱲ ᱯᱟᱹᱨᱥᱤ ᱪᱮᱫ ᱠᱚ ᱠᱟᱱᱟ ᱺ- ᱟᱵᱚᱣᱟᱜ ᱵᱷᱟᱣ ᱠᱚ ᱟᱨ ᱵᱤᱪᱟᱹᱨ ᱨᱮᱱᱟᱜ ᱚᱰᱚᱜ ᱥᱚᱫᱚᱨᱟᱭ ᱞᱟᱹᱜᱤᱫ ᱨᱩᱲᱷ ᱢᱮᱱᱮᱛ ᱨᱮ ᱡᱟᱦᱟᱸ ᱥᱟᱲᱮ ᱪᱤᱛᱟᱹᱨ ᱨᱮᱱᱟᱜ ᱵᱮᱵᱚᱥᱛᱟ ᱠᱟᱹᱢᱤ ᱨᱮ  ᱞᱟᱹᱭ ᱦᱤᱡᱩᱜ ᱠᱟᱱᱟ ᱚᱱᱟ ᱫᱚ ᱯᱟᱹᱨᱥᱤ ᱵᱚ ᱢᱮᱛᱟᱣᱟᱜ ᱟ᱾ ᱢᱮᱱᱮᱛ ᱡᱚᱠᱷᱚᱱ ᱟᱵᱚ ᱟᱯᱱᱟᱨ ᱵᱤᱪᱟᱹᱨ ᱠᱚ ᱞᱟᱹᱜᱤᱫ ᱛᱮ ᱚᱞ ᱥᱮ ᱨᱚᱲ ᱠᱟᱛᱮᱜ ᱵᱚᱱ ᱥᱚᱫᱚᱨ ᱚᱪᱚᱭ ᱮᱫ ᱟᱨ ᱮᱴᱟᱜ ᱦᱚᱲᱟᱜ ᱨᱚᱲ ᱥᱟᱰᱮ ᱠᱷᱚᱱ ᱚᱰᱚᱜ ᱚᱪᱚᱜ ᱠᱟᱛᱮᱜ ᱟᱸᱡᱚᱢ ᱟᱛᱮᱜ ᱥᱮ ᱨᱚᱲ ᱟᱛᱮᱜ ᱵᱚᱱ ᱥᱚᱫᱚᱨᱟ ᱮᱫᱟ  ᱟᱨ ᱮᱴᱟᱜ ᱦᱚᱲᱟᱜ ᱵᱤᱪᱟᱹᱨ ᱠᱚ ᱟᱸᱡᱚᱢ ᱥᱮ ᱯᱟᱲᱦᱟᱣ ᱠᱟᱛᱮᱜ ᱵᱚᱱ ᱢᱚᱱᱮ ᱨᱮ ᱵᱚᱱ ᱫᱚᱦᱚ ᱮᱫᱟ ᱚᱱᱟ ᱜᱮ ᱯᱟᱹᱨᱥᱤ ᱵᱚᱱ ᱢᱮᱛᱟᱣᱟᱜ ᱠᱟᱱᱟ᱾ ᱢᱟᱹᱱᱢᱤ ᱢᱤᱫ ᱥᱟᱶᱛᱟ ᱨᱮᱱ ᱛᱟᱦᱮᱱ ᱟᱱ ᱡᱤᱭᱟᱞᱤ ᱠᱟᱱᱟ ᱠᱚ᱾ ᱩᱱᱤ ᱟᱡᱟᱜ ᱵᱤᱪᱟᱹᱨ ᱠᱚ, ᱵᱷᱟᱣᱱᱟ ᱠᱚ ᱨᱚᱲ ᱠᱟᱛᱮᱜ ᱜᱮ ᱥᱚᱫᱚᱨᱮ ᱮᱫᱟᱭ᱾ ᱯᱟᱹᱨᱥᱤ ᱫᱚ ᱥᱟᱰᱮ ᱪᱤᱛᱟᱹᱨ ᱨᱮᱱᱟᱜ ᱵᱮᱵᱚᱥᱛᱟ ᱜᱮ ᱢᱟᱱᱟᱜ ᱠᱟᱱᱟ᱾ ᱯᱟᱹᱨᱥᱤ ᱫᱚ ᱥᱟᱰᱮ ᱪᱤᱛᱟᱹᱨ ᱨᱮᱱᱟᱜ ᱵᱚᱵᱚᱥᱛ ᱢᱟᱱᱟᱜ ᱠᱟᱱᱟ᱾ ᱱᱚᱶᱟ ᱫᱚ ᱢᱟᱹᱱᱢᱤ ᱠᱚᱣᱟᱜ  ᱢᱚᱪᱟ ᱠᱷᱚᱱ ᱟᱰᱚᱜ ᱚᱪᱚᱭ ᱜᱮ ᱥᱚᱫᱚᱨ ᱞᱟᱹᱜᱤᱫ ᱮ ᱨᱤᱠᱟᱹᱭᱟ᱾ ᱱᱚᱶᱟ ᱨᱮᱱᱟᱜ ᱵᱤᱪᱟᱹᱨ ᱜᱮ ᱟᱫᱟᱱ ᱯᱨᱟᱫᱟᱱ ᱨᱮᱱᱟᱜ ᱢᱤᱫ ᱟᱞᱜᱟ ᱥᱟᱫᱷᱟᱱ ᱢᱟᱱᱟᱜ ᱦᱩᱭᱩᱜ ᱠᱟᱱᱟ᱾ ᱱᱟᱶᱟ ᱨᱮᱱᱟᱜ ᱟᱹᱲᱟᱹ ᱟᱸᱡᱚᱢ ᱨᱩᱲᱷ ᱜᱮ ᱛᱟᱦᱮᱱ ᱠᱟᱱᱟ᱾ ᱟᱵᱚ ᱚᱛ ᱫᱷᱟᱹᱨᱛᱤ ᱨᱮ ᱡᱤᱣᱮᱫ ᱢᱮᱱᱟᱜ ᱵᱚᱱᱟ᱾ ᱟᱵᱚᱣᱟᱜ ᱢᱤᱫ ᱥᱟᱨᱮᱡ ᱢᱮᱱᱟᱜ ᱛᱟᱵᱚᱱᱟ ᱩᱯᱨᱩᱢ ᱢᱮᱱᱟᱜ ᱛᱟᱵᱚᱱᱟ᱾ ᱱᱚᱶᱟ ᱨᱮ ᱪᱮᱫ ᱞᱮᱠᱟᱛᱮ ᱞᱟᱹᱭ ᱦᱩᱭ ᱫᱟᱲᱮᱭᱟᱜ ᱟ ? ᱤᱧ ᱚᱠᱚᱭ ᱠᱟᱱᱟᱹᱧ ᱡᱚᱠᱷᱚᱱ ᱱᱚᱶᱟ ᱠᱟᱛᱷᱟ ᱢᱟᱹᱱᱢᱤ ᱭᱟᱜ ᱵᱚᱦᱚᱜ ᱠᱷᱚᱱ ᱦᱮᱡ ᱮᱱᱟ ᱠᱷᱟᱱ ᱩᱱᱤ ᱫᱚ ᱥᱟᱱᱟᱢ ᱥᱮᱦᱮᱫ ᱜᱮ ᱧᱮᱞ ᱫᱟᱲᱮᱭᱟ ᱟᱭ ᱧᱮᱞ ᱮᱦᱚᱵ ᱮᱫᱟᱭ ᱩᱱᱤᱭᱟᱜ ᱯᱩᱱ ᱥᱮᱦᱮᱫ ᱜᱮ ᱟᱨᱚ ᱩᱱᱤ ᱞᱮᱠᱟᱱ ᱟᱭᱢᱟ ᱦᱚᱲ ᱠᱚ ᱛᱟᱦᱮᱸ ᱠᱚᱜ ᱟ᱾ ᱥᱟᱱᱟᱢ ᱦᱟᱲᱟᱜ ᱨᱮ ᱡᱟᱣ ᱵᱷᱟᱣ ᱠᱷᱚᱱ ᱜᱮ ᱩᱨᱩᱢ ᱩᱯᱨᱩᱢ ᱦᱩᱭ ᱟᱠᱟᱱᱟ᱾ ᱟᱪᱠᱟ ᱟᱥᱴᱯᱷᱩᱴ ᱥᱟᱰᱮ ᱠᱚ ᱚᱰᱚᱜ ᱚᱱᱟ ᱨᱮ ᱥᱚᱡᱷᱮ ᱦᱚᱸ ᱦᱩᱭ ᱫᱟᱲᱮᱭᱟᱜ ᱟᱠᱟᱱᱟ᱾ ᱱᱟᱶᱟ ᱥᱟᱰᱮ ᱚᱰᱚᱜ ᱟᱨ ᱚᱱᱟ ᱠᱷᱚᱱ ᱟᱨᱚ ᱟᱹᱲ ᱯᱷᱚᱴᱮᱞ ᱵᱟᱱᱟᱣ ᱟᱠᱟᱱ᱾ ᱟᱪᱷᱟᱨ ᱠᱚ ᱡᱚᱲᱟᱣ ᱦᱩᱭ ᱚᱪᱚ  ᱟᱠᱟᱱᱟ ᱡᱟᱦᱟᱸ ᱫᱚ ᱟᱹᱲᱟᱹ ᱵᱟᱱᱟᱣ ᱟᱠᱟᱱᱟ ᱟᱨ ᱟᱹᱲᱟᱹ ᱠᱚ ᱨᱮᱱᱟᱜ ᱡᱚᱲ ᱨᱮ ᱯᱟᱫᱽ ᱵᱟᱱᱟᱣ ᱟᱨ ᱯᱚᱫᱽ ᱠᱚ ᱡᱚᱲᱟᱣ ᱨᱮ ᱥᱮᱸᱴᱮᱨ ᱵᱟᱱᱟᱣ  ᱟᱨᱦᱚᱸ ᱱᱟᱶᱟ ᱜᱮ ᱱᱚᱸᱠᱟ ᱜᱮ ᱟᱨᱚ ᱮᱢᱟᱱ ᱯᱟᱹᱨᱥᱤ ᱠᱚᱨᱮᱱᱟᱜ  ᱯᱷᱚᱴᱮᱞ ᱤᱫᱤ ᱮᱱᱟ᱾ ᱨᱚᱲ ᱪᱟᱞᱟᱣ ᱤᱫᱤ ᱮᱱᱟ᱾ ᱥᱟᱸᱥᱠᱨᱤᱛ ᱟᱹᱲᱟᱹ ᱞᱮᱠᱟᱛᱮ  ᱟᱹᱲᱟᱹ ᱫᱚ ᱥᱟᱸᱥᱠᱨᱤᱛ ᱨᱮᱱᱟᱜ ᱵᱷᱟᱥ' ᱫᱷᱟᱛᱩ ᱠᱷᱚᱱ ᱦᱟᱛᱟᱣ ᱦᱩᱭ ᱟᱠᱟᱱᱟ ᱟᱨ ᱡᱟᱦᱟᱸᱭ ᱫᱚ ᱱᱚᱶᱟ ᱨᱮᱱᱟᱜ ᱟᱹᱲᱟᱹ ᱫᱚ ᱦᱩᱭᱩᱜ ᱠᱟᱱᱟ ᱨᱚᱲ ᱾ ᱥᱟᱸᱥᱠᱨᱤᱛ ᱯᱟᱹᱨᱥᱤ ᱫᱚ ᱦᱤᱸᱫᱤ ᱨᱮᱱᱟᱜ ᱡᱟᱱᱱᱤ ᱠᱚ ᱢᱟᱱᱟᱣᱟᱜ ᱠᱟᱱᱟ᱾ ᱟᱵᱚ ᱵᱟᱰᱟᱭᱟ ᱵᱚᱱ ᱡᱮ  ᱥᱟᱸᱥᱠᱨᱤᱛ ᱨᱮᱱᱟᱜ ᱨᱚᱲ ᱟᱹᱲᱟᱹ ᱞᱮᱠᱟᱛᱮ, ᱯᱟᱹᱨᱥᱤ ᱨᱮᱱᱟᱜ ᱚᱞ ᱥᱚᱫᱚᱨ ᱟᱠᱟᱱ ᱛᱤᱦᱤᱱ ᱦᱚᱸ ᱥᱟᱸᱥᱠᱨᱤᱛ ᱨᱮ ᱧᱟᱢ 
ᱦᱩᱭ ᱫᱟᱲᱮᱭᱟᱟ ᱟ᱾ ᱢᱚᱠᱷᱩᱠ ᱨᱩᱯ  ᱢᱮᱱᱫᱚ ᱢᱚᱪᱟ ᱠᱷᱚᱱ ᱜᱷᱟᱥᱟᱣ ᱜᱷᱟᱥᱟᱣ  ᱛᱮ ᱟᱯᱱᱟᱨ ᱟᱥᱚᱞ ᱟᱜ ᱡᱤᱱᱤᱥ ᱠᱚ ᱩᱛᱟᱨ ᱟᱠᱟᱱᱟ ᱛᱤᱦᱤᱱ ᱟᱵᱚ ᱚᱱᱟ ᱛᱟᱫᱵᱷᱟᱣ ᱟᱹᱲᱟᱹ  ᱠᱚᱛᱮ ᱵᱚᱱ ᱨᱚᱲ ᱠᱟᱱᱟ ᱟᱨ ᱵᱚᱱ ᱵᱟᱰᱟᱭ ᱮᱫᱟ᱾ ᱦᱤᱸᱫᱤ ᱯᱟᱹᱨᱥᱤ ᱟᱡᱟᱜ ᱨᱩᱯ ᱨᱮ ᱦᱤᱡᱩᱜ ᱞᱟᱹᱜᱤᱫ ᱟᱡᱟᱜ ᱟᱥᱚᱞ ᱩᱯᱨᱩᱢ ᱨᱮ ᱦᱤᱡᱩᱜ ᱞᱟᱹᱜᱤᱫ ᱛᱮ ᱟᱭᱢᱟ ᱚᱠᱛᱚ ᱞᱟᱜᱟᱣ ᱟᱠᱟᱱᱟ᱾ ᱥᱟᱸᱥᱠᱨᱤᱛ ᱠᱷᱚᱱ ᱯᱟᱞᱤ ,ᱯᱟᱞᱤ ᱠᱷᱚᱱ ᱯᱨᱟᱠᱨᱤᱛ, ᱯᱨᱟᱠᱨᱤᱛ ᱠᱷᱚᱱ  ᱟᱯᱵᱷᱨᱟᱸᱥ ᱛᱚᱵᱮ ᱟᱯᱵᱷᱨᱟᱸᱥ ᱠᱷᱚᱱ ᱦᱤᱸᱫᱤ ᱯᱟᱹᱨᱥᱤ ᱨᱮᱱᱟᱜ ᱥᱤᱨᱡᱚᱱ ᱦᱩᱭ ᱮᱱᱟ᱾ ᱯᱟᱹᱨᱥᱤ ᱨᱮᱱᱟᱜ ᱦᱟᱹᱴᱤᱧ ᱺ- 
᱑. ᱚᱞ ᱯᱟᱹᱨᱥᱤ ᱒. ᱨᱚᱲ ᱯᱟᱹᱨᱥᱤ 
ᱚᱞ ᱯᱟᱹᱨᱥᱤ ᱪᱮᱫ ᱦᱩᱭᱩᱜ ᱠᱟᱱᱟ ᱺ-

ᱡᱚᱠᱷᱚᱱ ᱟᱵᱚ ᱥᱟᱸᱜᱤᱱ ᱨᱮ ᱵᱚᱱ ᱫᱩᱲᱩᱵ ᱡᱟᱦᱟᱸᱭ ᱦᱚᱲ ᱴᱷᱮᱱ ᱠᱷᱚᱱ ᱟᱯᱱᱟᱨ ᱠᱟᱛᱷᱟ ᱚᱞ ᱠᱟᱛᱮᱜ ᱵᱚᱱ ᱥᱚᱫᱚᱨ ᱮᱫ ᱠᱟᱱᱟ ᱛᱟᱣᱦᱚᱞᱮ ᱚᱱᱟ ᱚᱞ ᱯᱟᱹᱨᱥᱤ ᱵᱚ ᱢᱮᱛᱟᱣᱟᱜ ᱠᱟᱱᱟ᱾ ᱱᱚᱶᱟ ᱯᱟᱹᱨᱥᱤ ᱨᱮᱱᱟᱜ ᱥᱛᱷᱟᱭᱤ ᱨᱩᱯ ᱛᱟᱦᱮᱱ ᱠᱟᱱᱟ᱾ ᱱᱚᱶᱟ ᱫᱚ ᱪᱤᱠᱤ ᱨᱮ ᱟᱥᱨᱟ ᱛᱟᱦᱮᱱ ᱠᱟᱱᱟ ᱥᱮ ᱪᱤᱠᱤ ᱞᱮᱠᱟᱛᱮ ᱟᱫᱷᱟᱨᱤᱛ ᱦᱩᱭᱩᱜ ᱠᱟᱱᱟ᱾ ᱱᱚᱶᱟ ᱠᱷᱚᱱ ᱟᱯᱱᱟᱨ ᱟᱜ ᱩᱯᱨᱩᱢ ᱥᱚᱫᱚᱨ ᱮ ᱵᱟᱧᱪᱟᱣ ᱫᱚᱦᱚ ᱦᱩᱭ ᱫᱟᱲᱮᱭᱟᱜ ᱟ᱾ ᱡᱮᱞᱮᱠ ᱺ- ᱜᱨᱚᱸᱛᱷ ᱯᱚᱨᱚᱵᱽ ᱠᱷᱚᱵᱚᱨ ᱠᱟᱜᱚᱡᱽ, ᱠᱟᱜᱚᱡᱽ ᱯᱚᱛᱚᱨ ᱮᱢᱟᱱ᱾  

ᱨᱚᱲ ᱯᱟᱹᱨᱥᱤ ᱫᱚ ᱪᱮᱫ ᱦᱩᱭᱩᱜ ᱠᱟᱱᱟ ᱺ- 
ᱡᱚᱠᱷᱚᱱ ᱟᱵᱚ ᱟᱯᱱᱟᱨ ᱵᱤᱪᱟᱹᱨ ᱮᱢᱟᱱ ᱠᱚ ᱨᱚᱲ ᱠᱟᱛᱮᱜ ᱥᱮ ᱟᱸᱡᱚᱢ ᱠᱟᱛᱮᱜ ᱵᱚᱱ ᱥᱚᱫᱚᱨ ᱮᱫ ᱟ ᱠᱷᱟᱱ ᱚᱱᱟ ᱫᱚ ᱨᱚᱲ ᱯᱟᱹᱨᱥᱤ  ᱵᱚ ᱢᱮᱛᱟᱣᱟᱜ ᱠᱟᱱᱟ ᱱᱚᱶᱟ ᱨᱮ ᱵᱟᱨᱭᱟ ᱦᱚᱲ ᱠᱤᱱ ᱛᱟᱞᱟ ᱜᱟᱞᱢᱟᱨᱟᱣ ᱦᱩᱭᱩᱜ ᱠᱟᱱᱟ ᱟᱨ ᱛᱮᱥᱟᱨ ᱤᱡ ᱫᱚᱭ ᱟᱡᱟᱜ ᱵᱷᱟᱥᱚᱱ ᱛᱮ  ᱟᱯᱱᱟᱨ ᱵᱤᱪᱟᱹᱨ ᱠᱚᱭ ᱞᱟᱹᱭ ᱛᱚᱵᱮ ᱨᱚᱲ ᱯᱟᱹᱨᱥᱤ  ᱨᱮᱱᱟᱜ ᱜᱮ ᱠᱟᱹᱢᱤ ᱨᱮ ᱞᱟᱜᱟᱜ ᱠᱟᱱᱟ᱾ ᱨᱚᱲ ᱯᱟᱹᱨᱥᱤ ᱨᱮᱱᱟᱜ ᱜᱮ ᱥᱟᱱᱟᱢ ᱠᱷᱚᱱ ᱵᱟᱬᱛᱤ ᱠᱟᱹᱢᱤ ᱮᱢᱟᱱ ᱱᱟᱴᱚᱠ ᱡᱚᱨᱮ ᱦᱩᱭᱩᱜ ᱠᱟᱱᱟ᱾ ᱡᱮᱞᱮᱠ ᱺ- ᱱᱟᱴᱚᱠ,ᱯᱷᱤᱞᱢ, ᱠᱟᱜᱚᱡᱽ ᱠᱷᱚᱵᱚᱨ ᱟᱸᱡᱚᱢ ᱮᱢᱟᱱ᱾